
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


1 Ιουλίου 2016 


ΤΕΥΧΟΣ ΠΡΩΤΟ 


Αρ 


. Φύλλου 123 


ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

1 67. Μετονομασία της Σχολής Ηλεκτρονικών Μη¬ 
χανικών και Μηχανικών Υπολογιστών και του 
ομώνυμου Τμήματος στο Πολυτεχνείο Κρήτης. 

2 68 . Μετονομασία του Τμήματος Ραδιολογίας - 
Ακτινολογίας της Σχολής Επαγγελμάτων Υγείας 
και Πρόνοιας του Τ.Ε.Ι. Αθήνας. 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘΜ. 67 (1) 

Μετονομασία της Σχολής Ηλεκτρονικών Μηχανι¬ 
κών και Μηχανικών Υπολογιστών και του ομώνυ¬ 
μου Τμήματος στο Πολυτεχνείο Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α. Των παρ. 6 και 7 του άρθρου 7 του Ν. 4009/2011 
«Δομή, λειτουργία, διασφάλιση της ποιότητας των 
σπουδών και διεθνοποίηση των ανώτατων εκπαιδευ¬ 
τικών ιδρυμάτων» (Α' 195), όπως τροποποιήθηκαν με 
το άρθρο 1 του Ν. 4076/2012 «Ρυθμίσεις θεμάτων των 
Ανώτατων Εκπαιδευτικών Ιδρυμάτων και άλλες διατά¬ 
ξεις» (ΑΊ59) και το άρθρο 6 παρ. 2 του Ν. 4132/2013 
«Κατεπείγουσες ρυθμίσεις του Υπουργείου Υγείας και 
άλλες διατάξεις» (Α' 59) και συμπληρώθηκε με το άρ¬ 
θρο 7 παρ. 4 του Ν. 4142/2013 «Αρχή Διασφάλισης της 
Ποιότητας στην Πρωτοβάθμια και Δευτεροβάθμια Εκ¬ 
παίδευση (Α.ΔΙ.Π.Π.Δ.Ε.)» (Α' 83). 

2. Το Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» (Α' 20). 


3. Το Π.δ. 70/2015 περί ανασυστάσεως και μετονομα- 
σίας Υπουργείων(Α' 114). 

4. Το Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

5. Την υπ' αριθμ. Υ21/2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης 
Χριστόφορο Βερναρδάκη » (Β' 2144). 

6. Την υπ'αριθμ. Υ29/2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομικών Γεώργιο Χουλιαράκη» (Β' 2168). 

7. Την υπ' αριθμ. Υ27/2015 απόφαση του Πρωθυ¬ 
πουργού «Ανάθεση αρμοδιοτήτων στην Αναπληρώτρια 
Υπουργό Παιδείας, Έρευνας και Θρησκευμάτων Αθανα¬ 
σία Αναγνωστοπούλου (Β' 2168) όπως τροποποιήθηκε 
με τις υπ' αριθμ. Υ99/28-12-2015 (Β' 2869) και Υ134/15- 
3-2016 (Β' 711) αποφάσεις. 

8. Το υπ'αριθμ. 147161/Ζ1/18-9-2015 έγγραφο της 
Υπουργού Πολιτισμού Παιδείας και Θρησκευμάτων προς 
τον Πρόεδρο της Αρχής Διασφάλισης και Πιστοποίησης 
της Ποιότητας στην Ανώτατη Εκπαίδευση (Α.ΔΙ.Π.), με το 
οποίο ζητείται η διατύπωση γνώμης από την Αρχή, για 
τη μετονομασία της Σχολής Ηλεκτρονικών Μηχανικών 
και Μηχανικών Υπολογιστών του Πολυτεχνείου Κρήτης. 

9. Τη γνώμη της Συγκλήτου (συνεδρίαση 369/4-12-2013) 
και του Συμβουλίου του Πολυτεχνείου Κρήτης (συνεδρί¬ 
αση 4η/5-12-2013). 

10. Τη γνώμη του Συμβουλίου της Αρχής Διασφάλισης 
και Πιστοποίησης της Ποιότητας στην Ανώτατη Εκπαί¬ 
δευση (συνεδρίαση 30/5-10-2015) που απεστάλη με το 
υπ'αριθμ. 1572/6-10-2015 έγγραφο του Προέδρουτης. 

11. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται επιπρόσθε¬ 
τη δαπάνη σε βάρος του προϋπολογισμού του φορέα ή 
του προϋπολογισμού του ΥΠΠΕΘ. 

12. Την αριθμ. 91 /2016 γνωμοδότηση του Συμβουλίου 
της Επικράτειας με πρόταση των Αναπληρωτών Υπουρ- 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'123/01.07.2016 


γών Παιδείας, Έρευνας και Θρησκευμάτων, Εσωτερικών 
και Διοικητικής Ανασυγκρότησης και Οικονομικών, απο¬ 
φασίζουμε: 

Άρθρο 1 

Μετονομασία Σχολής και ομώνυμου Τμήματος 

1. Η κατά τις διατάξεις της παρ 1 β του άρθρου 2 του 
Π.δ. 73/2013 «ΚατάργησηΤμημάτων και ίδρυση Σχολών 
στο Πολυτεχνείο Κρήτης» (Α' 119) Σχολή Ηλεκτρονικών 
Μηχανικών και Μηχανικών Υπολογιστών του Πολυτε¬ 
χνείου Κρήτης, μετονομάζεται σε Σχολή Ηλεκτρολόγων 
Μηχανικών και Μηχανικών Υπολογιστών. Το κατά τις 
διατάξεις της παρ. 2 του άρθρου 2 του ιδίου ως άνω δι¬ 
ατάγματος και του άρθρου 1 του Π.δ. 372/1997 (Α' 243) 
ομώνυμο τμήμα Ηλεκτρονικών Μηχανικών και Μηχα¬ 
νικών Υπολογιστών, μετονομάζεται ομοίως σε Τμήμα 
Ηλεκτρολόγων Μηχανικών και Μηχανικών Υπολογιστών. 

2. Αποστολή του Τμήματος Ηλεκτρολόγων Μηχανικών 
και Μηχανικών Υπολογιστών μέσω της διδασκαλίας και 
της έρευνας είναι η καλλιέργεια των επιστημονικών περι¬ 
οχών όπως αυτές καθορίζονται στην παρ. 2 εδ. α, β, γ και 
δ του άρθρου 1 του Π.δ. 372/1997 και συμπληρώνεται 
με το εδ. ε' ως ακολούθως: 

«ε. Των Ηλεκτρολογικών Συστημάτων στα οποία συ- 
μπεριλαμβάνονται τα συστήματα για την παραγωγή από 
συμβατικές ή ανανεώσιμες πηγές, μεταφορά, διανομή, 
αποθήκευση, έλεγχο, χρησιμοποίηση και εξοικονόμηση 
κάθε μορφής ενέργειας καθώς και τη μελέτη, εγκατάστα¬ 
ση και συντήρηση κάθε είδους ηλεκτρολογικού έργου.» 

3. Το μετονομαζόμενο τμήμα εξομοιώνεται πλήρως 
και ως προς κάθε συνέπεια με τα ομότιτλα τμήματα του 
Εθνικού Μετσόβιου Πολυτεχνείου, του Αριστοτέλειου 
Πανεπιστημίου Θεσσαλονίκης, του Δημοκρίτειου Πα¬ 
νεπιστημίου Θράκης και του Πανεπιστημίου Θεσσαλίας. 

4. Οι διπλωματούχοι του μετονομαζόμενου Τμήματος 
ορίζονται εφεξής ως Διπλωματούχοι Ηλεκτρολόγοι Μη¬ 
χανικοί και Μηχανικοί Υπολογιστών. 

5. Οι διπλωματούχοι του μετονομαζόμενου Τ μήματος 
έχουν τα επαγγελματικά δικαιώματα του Ηλεκτρολόγου 
Μηχανικού και Μηχανικού Υπολογιστών όπως αυτά προ- 
βλέπονται στις κείμενες σχετικές διατάξεις. 

6. Οι διπλωματούχοι τουΤμήματος Ηλεκτρονικών Μη¬ 
χανικών και Μηχανικών Υπολογιστών, όπως και οι εγγε¬ 
γραμμένοι στοΤμήμα πριν τη μετονομασία του, έχουν τη 
δυνατότητα, εφ' όσον το επιθυμούν, να πάρουν, ύστερα 
από παρακολούθηση και επιτυχή ολοκλήρωση υποχρε¬ 
ωτικών μαθημάτων που θα καθοριστούν με απόφαση 
της οικείας Συνέλευσης και σύμφωνα με το ισχύον κάθε 
φορά πρόγραμμα σπουδών του Τμήματος, οι μεν πρώτοι 
βεβαίωση ισοτιμίας και αντιστοιχίας του τίτλου σπουδών 
τους με τον τίτλο τουΤμήματος όπως προκύπτει από τη 
μετονομασία, οι δε δεύτεροι τον τίτλο σπουδών του νέου 
τμήματος. Η κατά τα ως άνω βεβαίωση χορηγείται από 
τον οικείο Πρύτανη. 

Άρθρο 2 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 


Στον Υπουργό Παιδείας, Έρευνας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Ιουνίου 2016 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Αναπληρωτές Υπουργοί 

Εσωτερικών και Παιδείας, Έρευνας 

Διοικητικής Ανασυγκρότησης και Θρησκευμάτων 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ ΑΘΑΝΑΣΙΑ ΑΝΑΓΝΟΣΤΟΠΟΥΛΟΥ 

Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘΜ. 68 ( 2 ) 

Μετονομασία τουΤμήματος Ραδιολογίας - Ακτι¬ 
νολογίας της Σχολής Επαγγελμάτων Υγείας και 
Πρόνοιας τουΤ.Ε.Ι. Αθήνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις 

α)Του άρθρου 7 του Ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» (Α' 195), 
όπως τροποποιήθηκε και ισχύει. 

β) Του άρθρου 4 παρ. 1 του Ν. 1404/1983 (Α' 173) 
«Δομή και λειτουργία των Τεχνολογικών Εκπαιδευτικών 
Ιδρυμάτων (Τ.Ε.Ι.)». 

γ) Του άρθρου 90 του κώδικα Νομοθεσίας για την Κυ¬ 
βέρνηση και τα Κυβερνητικά όργανα, ο οποίος κυρώθη¬ 
κε με το άρθρο πρώτο του Π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α' 98). 

2. Το Π.δ. 70/2015 (Α' 114) καθώς και το Π.δ. 24/2015 
(Α' 20). 

3. Το Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

4. Την υπ' αριθμ. Υ21/6-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης 
Χριστόφορο Βερναρδάκη» (Β' 2144). 

5. Την αριθμ. Υ29/8-10-2015 απόφαση του Πρωθυ- 
πουργού«Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη»(Β' 2168). 

6. Την αριθμ. Υ27/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στην Αναπληρώτρια 
Υπουργό Παιδείας, Έρευνας και Θρησκευμάτων Αθανα¬ 
σία Αναγνωστοπούλου»(Β' 2168), όπως τροποποιήθη¬ 
κε με τις υπ'αριθμ. Υ99/28-12-2015 (Β' 2869) και Υ134/ 
15-3-2016 (Β' 711) αποφάσεις 

7. Το υπ' αριθμ. 35645/Ε5/11-3-2014 έγγραφο του 
Υπουργού Πολιτισμού, Παιδείας και Θρησκευμάτων 
προς την Αρχή Διασφάλισης και Πιστοποίησηςτης Ποι¬ 
ότητας στην Ανώτατη Εκπαίδευση (Α.ΔΙ.Π.) και προς το 
Συμβούλιο του Τ.Ε.Ι. Αθήνας, για τη διατύπωση γνώμης 
σχετικά με τη μετονομασία του Τμήματος Ραδιολογίας- 
Ακτινολογίας του Τ.Ε.Ι. Αθήνας. 

8. Τη γνώμη της Α.ΔΙ.Π. (119/2-4-2014 συνεδρίαση της 
Ολομέλειας), που απεστάλη με το υπ'αριθμ. πρωτ. 983/ 
24-4-2014 έγγραφό της. 

9. Τη γνώμη του Συμβουλίου (συνεδρίαση 9/13-10-2014) 
και της Συνέλευσης (συνεδρίαση 11/18-12-2013) του 
Τ.Ε.Ι. Αθήνας. 

10. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού ή του προϋπολο¬ 
γισμού του Υπουργείου Παιδείας, σύμφωνα με την υπ' 
αριθμ. 128940/13-8-2015/Β2 εισήγηση του άρθρου 24 
του Ν. 4270/2014 (ΦΕΚ143 τ.Α') της Γενικής Διεύθυνσης 
Οικονομικών Υπηρεσιών. 

11 .Την υπ' αριθμ. 66/2016 γνωμοδότηση του Συμβου¬ 
λίου της Επικράτειας, με πρόταση των Αναπληρωτών 
Υπουργών Εσωτερικών και Διοικητικής Ανασυγκρότη¬ 
σης, Παιδείας, Έρευνας και Θρησκευμάτων και Οικονο¬ 
μικών, αποφασίζουμε: 

Άρθρο 1 

Μετονομασία Τ μήματος 

Ι.Το προβλεπόμενο στις διατάξεις της παρ. Α' περ. γ. 
υποπ. 5 της αριθμ. Ε5/652/1984 απόφασης του Υπουρ¬ 
γού Εθνικής Παιδείας και Θρησκευμάτων (Β' 99) και της 
περ. 9 της παρ. 3 του άρθρου 5 του Π.δ. 95/2013 (ΑΊ 33) 
Τμήμα Ραδιολογίας - Ακτινολογίας της Σχολής Επαγγελ¬ 


μάτων Υγείας και Πρόνοιας του Τ.Ε.Ι. Αθήνας, μετονομά¬ 
ζεται σε Τμήμα Ακτινολογίας και Ακτινοθεραπείας χωρίς 
μεταβολή του γνωστικού του αντικειμένου. 

2. Ο τίτλος του πτυχιούχου ορίζεται σε «Τεχνολόγος 
Ακτινολογίας - Ακτινοθεραπείας». 

3. Τα πτυχία που έχουν χορηγηθεί από το Τμήμα Ρα¬ 
διολογίας - Ακτινολογίας είναι ως προς κάθε συνέπεια 
ισότιμα και αντίστοιχα προς αυτά που χορηγούνται από 
το Τμήμα Ακτινολογίας - Ακτινοθεραπείας. Διατηρούνται 
ως έχουν τα επαγγελματικά δικαιώματα των πτυχιούχων 
του ανωτέρω Τμήματος, τα οποία έχουν καθορισθεί με 
το Π.δ. 164/1996 (Α' 118). 

Άρθρο 2 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Παιδείας, Έρευνας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Ιουνίου 2016 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Αναπληρωτές Υπουργοί 

Εσωτερικών και Παιδείας, Έρευνας 

Διοικητικής Ανασυγκρότησης και Θρησκευμάτων 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ ΑΘΑΝΑΣΙΑ ΑΝΑΓΝΟΣΤΟΠΟΥΛΟΥ 

Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ καθώς και διάφορες πληροφορίες που σχετίζονται με 
αυτά, διατίθενται δωρεάν από την ιστοσελίδα νννννν.θΐ.ςτ. Για τα ΦΕΚ που δεν έχουν ψη¬ 
φιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν απο¬ 
στολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη 
συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ιλ/6 όπΐ35ίθΓ.6ί(α>6ί.α ϊ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρεί¬ 
τε στην ιστοσελίδα. Επίσης στην ιστοσελίδα μπορείτε να αναζητήσετε πληροφορίες 
σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθ¬ 
μό Δημοσιεύματος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που 
πληρούν τις προϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θ 1.{|Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<·6ΐ@βί·9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 καιτηλεφ. κέντρο 210 5279000) ννβΙ>ιπ35ΐθΓ.θΙ@θ1.9Γ 
Παραλαβής Δημ.Ύλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3ηιιπ3ΐ6ί3@6ΐ.9ΐ' 




























